מבועים

מַבּוּעִים הוא יישוב קהילתי בנגב הצפוני, מצפון-מזרח לעיר נתיבות, בתחום המועצה האזורית מרחבים. שטח מבועים כולל כ-6,400 דונם. אך ללא משקים חקלאיים. מקור השם משמעות שם היישוב היא מעיינות, והוא ניתן למקום בהשראת פסוק מספר ישעיהו המסמל את הפרחת השממה: ”וְהָיָה הַשָּׁרָב לַאֲגַם וְצִמָּאוֹן לְמַבּוּעֵי מָיִם”. היסטוריה מבועים הוקמה בשנת 1958 כמרכז כפרי המספק שירותים למושבי האזור. בגל העלייה בשנות ה-90, קלט היישוב עולים רבים וכן ילידי הארץ מבני היישובים הסמוכים. תרבות ביישוב ישנו אולם תרבות הניתן גם להשכרה לאירועים משפחתיים ולכנסים עסקיים, וכן בריכת שחייה. דת במבועים פועלים שני בתי כנסת - "רינת אבות" ו"היכל מנשה". הנצחת נופלים ביישוב הוקמו "גן תומר" לזכרו של סגן משנה תומר בסטקר, ו"גן נועה" לזכרה של סמל ראשון נועה פרייס, תושבי היישוב. אוכלוסייה לפי נתוני הלשכה המרכזית לסטטיסטיקה (הלמ"ס) נכון לשנת 2022 (אומדן), מתגוררים במבועים 1,238 תושבים וביניהם כ-285 משפחות. חינוך ביישוב פועלים 5 פעוטונים, 4 גנים ובית ספר יסודי. בני הנוער לומדים בתיכון האזורי במועצה האזורית או באשל הנשיא. ביישוב פועל סניף של תנועת הנוער האיחוד החקלאי. גלריית תמונות קישורים חיצוניים מבועים, במרכז המידע לנגב ולגליל של תנועת אור מבועים באתר המועצה האזורית מרחבים האתר הקהילתי של היישוב מבועים האתר של בית הספר היסודי מבועים פרופיל מבועים נכון לשנת 2022 באתר הלמ״ס הערות שוליים